**AGENȚIA PENTRU PROTECȚIA MEDIULUI CLUJ**

**DECIZIA ETAPEI DE ÎNCADRARE**

**Nr. draft din 30.08.2024**

Ca urmare a solicitării de emitere a acordului de mediu adresate de **NARIAN AURELIAN TRAIAN, reprezentant al SC MERCURIAL SRL,** cu sediul/domiciliul în municipiul Cluj-Napoca, str. Dropiei, nr. 26, județul Cluj, înregistrată la APM Cluj cu nr. 21253/05.10.2023, în baza:

* **Legii nr. 292/2008** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată prin **Legea nr. 49/2011**, cu modificările și completările ulterioare,
* **Prevederilor art. 48 din Legea apelor nr. 107/1996**, cu modificarile si completarile ulterioare;

**Agentia Pentru Protectia Mediului Cluj decide**, ca urmare a completărilor depuse cu nr. 24148/13.11.2023, nr. 24755/21.11.2023, nr. 26320/18.12.2023, nr. 1654/29.01.2024, nr. 2569/07.02.2024, nr. 5328/05.03.2024, nr. 5286/05.03.2024, nr. 11075/13.05.2024, nr. 12216/28.05.2024, nr. 13314/07.06.2024, nr. 13377/10.06.2024, nr. 13976/19.06.2024, nr. 16605/02.08.2024, nr. 16895/07.08.2024 și nr. 17751/27.08.2024 și a consultărilor desfăşurate în cadrul şedinţei Comisiei de Analiză Tehnică din data de 02.07.2024, că proiectul ***„Modificare documentație tehnică autorizată cu AC nr. 1160/2019”*** propus a fi amplasat în municipiul Cluj-Napoca, str. Piața Abator, nr. 1,județul Cluj***,*** **nu se supune evaluării impactului asupra mediului și evaluării SEICA**.

**Justificarea prezentei decizii**:

**I. Motivele pe baza carora s-a stabilit neefectuarea evaluarii impactului asupra mediului:**

a) proiectul **se incadreaza in prevederile Legii nr. 292/2018** privind evaluarea impactului anumitor proiecte publice şi private asupra mediului, fiind încadrat în anexa nr. 2, la punctul  **13. a) „Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului*”,*** în categoria proiectelor cu potenţial impact asupra mediului, pentru care trebuie stabilită necesitatea efectuării impactului asupra mediului.

b) Proiectul se încadrează în reglementările PUG aprobat cu HCL nr. 493/22.12.2014:

* Conform Certificatului de Urbanism nr. 1886/17.08.2023, emis de Primăria municipiului Cluj-Napoca:
* Imobilul este situat în intravilanul municipiului, constituind proprietate privată a beneficiarului;
* destinație: UTR RiM, restructurarea zonelor cu carqacter industrial – zonă mixtă, UTR VPr, zonă verde de protecție față de infrastructura majoră, de protecție sanitară, plantații cu rol de stabilizare a versanților și de reconstrucție ecologică;
* folosința actuală: teren (curți construcții) și AC nr. 1160/21.08.2019;
* regimul tehnic: suprafață de 25608 mp.

c) la evaluarea proiectului au fost luate în considerare criteriile prevăzute în Anexa nr.3 din Legea nr. 292/2018 privind evaluarea impactului anumitor proiecte publice şi private asupra mediului;

d) realizarea şi utilizarea investiţiei propuse nu prevede utilizarea de substanţe toxice sau periculoase şi nu implică generarea de emisii semnificative în mediu;

e) prin soluţiile constructive adoptate şi prin modul de operare se propun măsuri pentru protecţia factorilor de mediu;

f) sunt prevăzute măsuri pentru gestionarea corespunzătoare a deşeurilor generate în perioada de realizare/funcţionare; deşeurile generate atât în faza de execuţie cât şi în perioada de funcţionare a proiectului vor fi în cantităţi reduse si se vor elimina cu firma autorizata;

g) proiectul este de amploare redusă;

h) nu sunt afectate zone de pădure sau cu folosință specială (spațiu verde);

i) amplasamentul nu este situat în interiorul sau vecinătatea niciunei arii naturale protejate;

j) pe parcursul derulării procedurii nu au fost formulate observații din partea publicului referitoare la realizarea protectului.

**II. Motivele pe baza cărora s-a stabilit neefectuarea evaluării adecvate**:

a) amplasamentul **nu intră** **sub incidenţa art. 28 din Ordonanţa de urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare;

**III. Motivele pe baza cărora s-a stabilit neefectuarea evaluării impactului asupra corpurilor de apă:**

a) proiectul propus **intră sub incidenta prevederilor art.48 si 54 din Legea apelor nr. 107/1996**, cu modificarile si completarile ulterioare;

b) conform Deciziei nr. 302/CJ din 04.03.2024, emisă de ANAR, ABA Someș-Tisa, **nu este necesară elaborarea SEICA** întrucât lucrările prevăzute vor fi cu impact local pe perioada desfășurării lucrărilor asupra corpului de apă de suprafață Someșul Mic – cf. Nadas – cf. Someș Mare.

**IV.** **Caracteristicile proiectului**

Obiectivul de investiție propus este situat în municipiul Cluj-Napoca, județul Cluj, pe strada Piața Abator, nr. 1, amplasament pe care există un imobil cu funcțiuni mixte, care cuprinde spații de locuit, spații comerciale și funcțiuni complementare locuirii.

Proiectul propus are ca scop înființarea unei infrastructuri de pluvial, pentru preluarea apelor provenite de pe cladiri, parcari interioare, subterane si exterioare, care provin de la imobilul de pe amplasamentul studiat. Evacuarea finață a pluvialului va fi realizată în râul Someșul Mic.

Pentru preluarea apelor meteorice de pe invelitoare s-a prevazut un sistem de canalizare vaccumatica, care este montat cu panta 0 (zero) la subsol -1.

Apele pluviale de pe platformele pietonale aferente platformelor de peste subsol -1 se colecteaza gravitational prin intermediul rigolelor din beton de inalta performanta pe baza de ciment, cu inaltimea de 120mm , latime de 200mm, gratar fonta C250 si a receptorilor cu iesire verticala cu flansa de preluare a hidroizolatiei.

Pentru preluarea apelor meteorice de pe zonele de acces, circulatii auto din subsoluri si din exterior sunt prevazute sifoane si rigole carosabile. Apele meteorice preluate prin intermediul rigolelor si a sifoanelor sunt dirijate catre basele din subsolul -2 de unde se pompeaza cu ajutorul pompelor submersibile catre reteaua pluviala de incinta posibil infestata cu hidrocarburi. Aceste ape sunt trecute printr-un separator de hidrocarburi cu debit nominal de 20 l/s, fara by-pass, inainte de deversare in reteaua pluviala curata. Dupa tratarea apelor posibil impurificate cu hidrocarburi acestea se vor deversa in reteaua de apa pluviala conventional curata, provenita de pe invelitorile cladirii si dirijata spre gura de evacuare existenta cu evacuare finala in raul Somesul Mic.

*Indicatorii fizico-chimici* generali ai apelor uzate epurate evacuate in emisar, vor respecta prevederile HG nr. 352/2005 (NTPA 001/2005) pentru modificarea si completarea HG nr. 188/2002

**V.** **Măsurile și condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

a) în cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

b) se vor utiliza exclusiv terenurile stabilite prin proiect pentru amplasarea organizărilor de şantier şi depozitarea materialelor de construcţie şi a deşeurilor rezultate din activităţile de construire în limita terenului deţinut de titular; lucrările de organizare de şantier şi de execuţie nu trebuie să afecteze terenurile adiacente; toate amenajările propuse se vor realiza fără afectarea proprietăţilor private; se vor delimita zonele de lucru astfel încât să se prevină/mimizeze distrugerea suprafeţelor vegetale din vecinătatea obiectivului; se interzice tăierea de arbori de pe amplasament sau din apropierea lui; se vor marca corespunzător, cu panouri de protecţie, terenurile ocupate temporar de organizarea de şantier sau afectate de lucrări temporare (excavări, săpături de şanţ, etc.); se vor lua toate măsurile pentru asigurarea acceselor auto şi pietonale pentru locuitorii din zonă; în timpul lucrărilor se va asigura circulaţia nestănjenită pe drumurile publice;

c) materialele de construcții vor fi aduse progresiv pe măsură ce lucrările avansează și în funcție de solicitări; depozitarea materialelor/utilajelor se va face numai în locuri special amenajate (suprafeţe izolate/impermeabilizate corespunzător) cu luarea tuturor măsurilor pentru asigurarea protecţiei factorilor de mediu; se vor amenaja spaţii pentru stocarea temporară a deşeurilor rezultate din lucrările de construcţie;

d) se va asigura colectarea selectivă şi controlată a deşeurilor rezultate şi eliminarea/ valorificarea lor prin firme autorizate şi specializate, pe bază de contracte ferme încheiate cu acestea fiind intezisă depozitarea lor în mod neorganizat pe sol; se va asigura transportul şi manipularea materialelor de construcţie pentru evitarea pierderilor din utilajele de transport;

e) se vor folosi mijloace de transport şi utilaje performante care nu produc pierderi accidentale de substanţe poluante care pot afecta direct sau indirect calitatea solului şi a apelor subterane în timpul funcţionării şi care nu generează zgomot peste limitele admise; se vor opri motoarele, utilajele pe durata pauzelor pentru diminuarea poluării aerului şi fonice; efectuarea operaţiilor de întreţinere a utilajelor se va executa doar în spaţii special amenajate;

f) executantul lucrărilor are obligaţia să aibă în dotare atât materiale absorbante şi substanţe neutralizatoare, cât şi recipienţi adecvaţi pentru depozitarea temporară a deşeurilor rezultate, pentru a putea asigura o intervenţie rapidă în caz de poluare accidentală (pierderi de carburanţi/lubrefianţi, etc);

g) pe căile de acces se va rula cu viteză scăzută pentru a se evita ridicarea prafului şi producera suplimentară de zgomot etc.; se va evita desfăşurarea lucrărilor cu emisii de praf în perioade cu vânt puternic; în perioadele de trafic intens (transport materiale, etc.), în condiţii meteo de uscǎciune, căile de acces se vor stropi în vederea reducerii antrenării de particule în suspensie;

h) la ieşirea din zona lucrărilor se va asigura curăţarea roţilor autovehiculelor pentru evitarea antrenării pământului/noroiului pe şosea;

i) pe perioada de realizare a luvrărilor se vor lua măsuri pentru evitarea accidentării populației, prin:

* Marcarea corespunzătoare a lucărărilor periculoase;
* Protejarea/supravegherea utilajelor menținute în zona lucrărilor;

j) la finalizarea proiectului zonele afectate temporar de lucrări vor fi refăcute la starea iniţială;

k) **se vor respecta condițiile și prevederile tuturor avizelor emise de alte autorități.**

l) **se vor respecta condițiile și prevederile Avizului de gospodărire a apelor nr. 83-CJ/06.08.2024, emis de ANAR, ABA Someș-Tisa**:

* Sa incheie ,,abonamentul’’ pentru primirea apelor in resurse de apa de suprafata.
* Sa plateasca contributia de gospodarire a apelor, la termenul stabilit prin abonamentul de utilizare a resursei de apa.
* Sa determine concentratiile indicatorilor de calitate din apele uzate evacuate luate in calculul contributiilor specifice, conform abonamentului cadru de utilizare/exploatare, prin analize de un laborator acreditat.
* Sa puna la dispozitia autoritatii de gospodarire a apelor, toate determinarile efectuate pentru indicatorii de calitate din apele uzate evacuate si luate in calculul contributiilor specifice, inclusiv pentru probele prelevate in comuna cu aceasta, in vederea conformarii cu prevederile Ordinului 798/2005 actualizat, Anexa3, Art. 14, pct.7, referitoare la stabilirea abaterii intre probele beneficiarului si cele de control ale autoritatii de gospodarire a apelor.
* Sa intretina albia cursului de apa in aval si amonte de zona de evacuare, pe o lungime de 200 m, prin intretinerea si igienizarea zonei, adica colectarea deseurilor de pe maluri inclusiv a celor antrenate la debite crescute, indepartarea vegetatiei crescute in zona, pentru protejarea faunei si florei acvatice a receptorului in aval, precum si pentru asigurarea sectiunii de curgere a apelor.
* In cazul aparitiei unor modificari tehnologice, a restrangerii activitatii, precum si in cazul altor situatii care pot influenta valoarea emisiilor in apa, beneficiarul va anunta Sistemul de Gospodarire a Apelor Cluj si Administratia Bazinala de Apa Somes Tisa in vederea revizuirii avizului de gospodarire a apelor.
* In cazul provocarii unor poluari in receptori, prin depasirea concentratiilor indicatorilor de calitate autorizati, sa anunte imediat telefonic Sistemul de Gospodarire a Apelor Cluj si Administratia Bazinala de Apa Somes Tisa si sa intervina pentru a limita maxim efectele.
* Proiectantul este responsabil pentru calculele de dimensionare a retelelor prevazute prin proiect.
* In perioada de executie a lucrarilor se vor lua toate masurile ce se impun pentru evitarea poluarii apelor, pentru protectia factorilor de mediu pentru prevenire si combaterea poluarilor accidentale, in special cu produse petroliere ca urmare a exploatarii utilajelor tehnologice.
* Orice modificare fata de Documentatia tehnica si a Proiectului , cuprinse in documentatia tehica, vizata spre neschimbare, care ar putea interveni pe parcursul lucrarilor va fi adusa la cunostinta emitentului avizului de gospodarire a apelor, responsabilitate care revine proiectantului.
* Începerea execuţiei se va anunţa cu 10 zile înainte la Sistemul de Gospodărire a Apelor Cluj.
* Recepţia lucrărilor se va realiza în prezenţa delegatului Sistemului de Gospodărire a Apelor Cluj.
* După finalizarea lucrărilor si inainte de punerea in functiune beneficiarul are obligația de a solicita Autorizaţia de gospodărire a apelor, în conformitate cu prevederile Legii Apelor nr. 107/1996 cu completările şi modificările ulterioare.

m) titularul proiectului are obligaţia de a notifica în scris Agenţia pentru Protecţia Mediului Cluj despre orice modificare sau extindere a proiectului survenită după emiterea deciziei etapei de încadrare, înainte de producerea modificării, conform cap. V, art. 34, alin.1 din **Legea nr. 292/2018** privind evaluarea impactului anumitor proiecte publice şi private asupra mediului

n) la finalizarea lucrărilor titularul va notifica APM Cluj în vederea verificării conformării cu prevederile prezentului act de către reprezentanţii Agenţiei pentru Protecţia Mediului Cluj.

**Prezenta decizie** **este valabilă pe toată perioada de realizare a proiectului,** iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de **30 de zile** de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

Dr. ing. Grigore CRĂCIUN

**Şef Serviciu AAA Șef serviciu CFM**

ing. Anca CÎMPEAN Adina SOCACIU

**Întocmit:**

cons. Simona-Diana MORARIU cons. Romina LEOCA